Private Letter
Material: papyrus
Place: Oxyrhynchites
Categories: Brief (privat)
Apollonios und Sarapias an Dionysia
Freude über die bevorstehende Hochzeit
bedauern aber
nicht kommen zu können
Entsendung von Rosen und Narzissen
Ἀπολ[λώνι]ος καὶ Σαραπιὰς Διονυσίᾳ 
        χαίρειν. 
χαρ[ᾶς ἡμ]ᾶς ἐπλήρωσας εὐαγγελισαμένη 
τὸν γ[άμον] τοῦ κρατίστου Σαραπίωνος καὶ εὐθέως 
ἂν ἤλθ[ομε]ν διακονήσοντες αὐτῷ ὡς ἐν εὐκταιοτάτῃ 
ἡμῖν ἡμ[έ]ρᾳ καὶ συνευφρανθησόμενοι, ἀλλὰ διὰ τὸν 
δι[αλο]γισμὸν καὶ ὅτι ἀναλαμβάνομεν ἀπὸ νωθρείας 
οὐκ ἠδυνήθημεν ἐλθεῖν. ῥόδα πολλὰ οὔπω γέγο
νεν ἐνθάδε, ἀλλὰ σπανίζει, καὶ ἐκ πάντων 
τῶν κτημάτων καὶ παρὰ πάντων τῶν στεφανη
πλόκων μόλις ἠδυνήθημεν συνλέξαι ἃ ἐπέμ
ψαμέν σοι διὰ Σαραπᾶ χείλια , τρυγηθέντων καὶ 
ὧν ἔδει αὔριον τρυγηθῆναι. νάρκισσον ὅσην ἤθε
λες εἴχομεν, ὅθεν ἀντὶ ὧν ἔγραψας δισχειλίων  
τετρακισχειλίαν   ἐπέμψαμεν. οὐ βουλόμεθα δέ σε 
οὕτως κ[ατ]αγεινώσκειν ἡμῶν ὡς μεικρολόγων 
ὥστε καταγελῶσαν γράψαι πεπομφέναι τὴν 
τιμήν, ὁπότε καὶ ἡμεῖς ἔχομεν τὰ παιδία 
ὡς ἴδια τέκνα καὶ πλέον τῶν ἡμῶν τιμῶμεν 
καὶ ἀγαπῶμεν αὐτὰ καὶ οὕτως χαίρομεν ἴσα 
σοι καὶ [τ]ῷ πατρὶ αὐτῶν. περὶ ὧν ἄλλων θέλεις 
γρ[ά]ψο[ν ἡμ]ῖν. ἄσπασα[ι] Αλέξανδρον τὸν 
κράτιστον καὶ τοὺς ἀβασκάντους αὐτοῦ Σαραπίωνα 
καὶ Θέωνα καὶ Ἀριστόκλειαν καὶ τὰ τέκνα 
Ἀριστοκλείας. μαρτυρήσει σοι Σαραπᾶς πε
ρὶ τὼν ῥόδων ὅτι πάντα πεποίηκα εἰς τὸ 
ὅσα ἤθελες πέμψαι σοι, ἀλλὰ οὐχ εὕρομεν. 
 ἐρρῶσθαί σε εὐχόμεθα, κυρία.
Διονυσίᾳ γυναικὶ   Ἀλεξάνδρου.